Ակհիլ Բհարատիյա Ակհարա Փարիշադ

Համայն Հնդկաստանի Ակհարայի խորհուրդ կամ Ակհիլ Բհարատիյա Ակհարա Փարիշադ  (անգլ.՝ The Akhil Bharatiya Akhara Parishad ), գաղտնի կազմակերպություն Հնդկաստանում, հինդու Սանտերի (սրբերի) և սադհուների (ասկետիկներ) կազմակերպություններից մեկը։ ԱԲԱՓ-ը կազմված է 14 ակհարայից («շկոլա») կամ հինդուական սանտերի և սադհուների կազմակերպություններից։
«Նիրմոհի Ակհարա» (ներառված է Այոդհայի Ռամի Ջանմաբհումի (ծննդավայրի) մասին վեճում) և «Շրի Դատատրեա Ակհարա» հինդուական մենաստանները նրա մաս կազմող նշանավոր ակհարաներից երկուսն են։


== Կազմակերպություն ==
Ակհիլ Բհարատիյա Ակհարա Փարիշադ խորհուրդը հիմնվել է հինդուական հասարակության ակհարայի համակարգի վրա։ Ակհարա բառացիորեն հնդկերենով նշանակում է ըմբշամարտի ռինգ, բայց իմաստային առումով նշանակում է քննարկումների վայր։ Կան 14 այդպիսի կազմակերպություններ, որոնք հիմնվել են հինդուիզմի ձևի և հինդուական փիլիսոփայության ձևի վրա, որին նրանք հավատարիմ են։ Ակհարաների մեծ մասը վայշնաներ են (Վիշնու Աստծո նվիրյալներ) և շիվաներ ( Շիվա Աստծո նվիրյալներ)։


== Պատմություն ==
Ակհարայի համակարգը հիմնադրվել է դեռ 8-րդ դարի սկզբին, երբ Ադի Շանկարաչարյան ենթադրում էր, որ հիմնել է յոթ ակհարա (հնարավոր է՝ 10, քանի որ դրանք հայտնի են նաև որպես Դասնաամի)․ Մահանիրվանի, Նիրանջանի, Ջունա, Աթալ, Ավահան, Ագնի և Անանդ Ակհարա։ Ակհարայի ամենավաղ արձանագրված հիմքը Աբհանայի հիմնադրումն էր մ.թ.ա 547 թվականին։ Հնդկաստանում մահմեդական իշխանության և հետագայում բրիտանական իշխանության ժամանակաշրջանում Ակհարաները հավաքվել և կազմակերպվել են միասին, հատկապես Կումբա Մելայի ժամանակ աշխատել են  պահպանել  հինդուական կրոնն ու  մշակույթը։ 1565 թվականին Մադհուսուդանա Սարասվատին արշավանքներին դիմակայելու և հինդուներին պաշտպանելու համար սկսել է նախապատրաստել Ակհարաները որպես զինված ռազմական ուժ։


== Քաղաքականություն ==
Չնայած  նրան, որ ԱԲԱՓ-ը չի մասնակցում ընտրական քաղաքականությանը, այն հնդուական հասարակության մեջ որպես առաջատար հինդուական առաջնորդական կազմակերպություն, ունի մեծ նշանակություն։ Միաժամանակ նա համագործակցել է Վիշվա Հինդու Փարիշադ (ՎՀՓ) հինդուական կրոնական կազմակերպության հետ, որն ավելի բացահայտորեն ներգրավված է քաղաքականության մեջ և հինդուական ազգայնական կազմակերպությունների Սանգհ Փարիվարների մաս էր։ Այնուամենայնիվ ԱԲԱՓ-ը նաև բացահայտ քննադատել է ՎՀՓ-ին ավելորդ հակասություններ առաջ բերելու համար և հրաժարվել է հետևել ՎՀՓ-ի կողմից սահմանված օրակարգին։ 
Ակհիլ Բհարատիյա Ակհարա Փարիշադը  խրախուսել և աջակցել է այն  շարժմանը, որը նպատակ ուներ  Ռամ Ջանմաբհումի տաճարը կառուցել այն վայրում, որտեղ այժմ քանդված Բաբրի մզկիթն էր Այոդյայում։ Ենթադրվում է, որ այդ վայրը Վիշնուի ութերորդ և ամենահայտնի ավատարներից՝ Ռամի ծննդավայրն է։ 1989 թվականին «Նիրմոհի Ակհարան» դատական ​​հայց է ներկայացրել այդ վայրի վերաբերյալ, իսկ 2010 թվականին նրանց հայցը բավարարվել է Ալլահաբադի բարձր դատարանի կողմից, որը Ակհարային հնարավորություն էր տալիս վերահսկել վայրի մեկ երրորդը։ ԱԲԱՊ-ը ողջունել է դատավճիռը՝ պնդելով, որ այն կանխելու է քաղաքական կուսակցությունների կողմից հարցի հետագա շահարկումը։ 
Հայտնի է, որ նրանք սանկցիայի են ենթարկում յուրաքանչյուրին, ով չարաշահում է հինդուիզմը։


== 13 ակհարներ ==
2019 թվականի հունվարի դրությամբ կա 13 ճանաչված ակհար, ընդ որում Ջունա ակհարն ամենամեծն է։ Այս ակհարներից յոթը հիմնել է Ադի Շանկարաչարյան։ Գոյություն ունեն ակհարի 3 տեսակ՝ Նիրվանի Անի ակհադա, Դիգամբար Անի Ակհադա և Նիրմալ Անի ակհադա։


=== Նիրվանի Անի ակհադա ===
Այն ունի ամենամեծ թվով ակհադաները նաև Սադհու Սանտերի և Նագա Սադհուների համար։ Կան յոթ Նիրվանի Անի ակհադաներ։

Շրի Փանչդաշնամ Ջունա ակհադա (Վարանասի)։ Այն 13 ակհադաներից ամենամեծն է։ Ջունա ակհադան  հետևում է Ադի Շանկարաչարյայի կողմից հիմնադրված Շաիվիզմի Դաշնաամի Սամփրադային։ Նրանք երկրպագում են Աստվածուհի Դատատրեային։ Կիննար ակհարան (տրանսգենդեր Ակհարա) նույնպես գտնվում է Ջունա Ակհադայի ներքո։
Շրի Փանչայատի Նիրվանի ակհադա (Փրայագրաջ)։ Այն մեծությամբ երկրորդ ակհադան է, հիմնադրվել է 904 թվականին Գուջարաթում։ Նիրանջանի ակհադան երկրպագում է Կարտիկեային։ Նիրանջանի ակհադան բաղկացած է բազմաթիվ կրթված դոկտորական և հետբուհական շրջանավարտներ ունեցող անձանցից։
Շրի Փանչ Աթալ ակհադա (Վարանասի)։ Սա երեք ամենահին ակհադաներից մեկն է։ Նրանք երկրպագում են  Գանեշա Աստծուն և Բհաիրվա Պրակաշ և Սուրյա Պրակաշ սրբերին։
Շրի Փանչդաշման Ավահան ակհադա (Վարանասի )։ Սա ամենահին վանական աստիճանն է։ Նրանք երկրպագում են Դատատրեային։
Տապոնիդհի Շրի Անանդ Պանչայադի ակհադա (Նասիկ)։ Սա երկրորդ ամենահին ակհարան է։ Այս ակհարայի Աստվածը Դեվ Բհուվան Բհասկար Սուրյանարայան է։
Շրի  Պանչայադի Մահանիրանջանի ակհադա (Պրայագրաջ )։ Ակհարայի Աստվածը Կապիլմուն իմաստունն է, և նրանք ունեն սուրբ խորհրդանիշներ, ինչպիսիք են Բհայրվա Պրակաշ Բհալան և Սուրյա Պրակաշ Բհալա սրբերը։
Շրի Փանչդաշնաամ Պանչագնի ակհադա/ Շրի Շամբհու Պանչագնի Ակհարա (Ջունագարհ)։ Դրանք Բրահմաչարի սրբերն են։ Նրանք տարբերվում են շիվայական այլ ակհարաներից նրանով, որ չեն շարժվում դհունիով (կրակի զոհաբերություն) և չեն օգտագործում ոչ մի ոգելից խմիչք ու չեն կրում ջանաու կամ սրբազան թել։


=== Դիգամբար Անի ակհադա ===
Այն հայտնի է նաև որպես Բայրաջի ակհադաս։ Նրանք Վաիշնավներ են ( Վիշնու Աստծո հետևորդներ)։ Քրիշնայի ճանաչման միջազգային կազմակերպությունը (Հարե Կրիշնաներ) գտնվում է այս ակհարայի ազդեցության տակ։ Այն պարունակում է երեք ակհադա, դրանք են։

Շրի Նիրմոհի Անի ակհարա (Մատհուրա)։ Այն կազմավորվել է Վրինդավանում՝ միավորելով 18 վաիշնավ խմբեր։ Նրանք երկրպագում են Հանուման Աստծուն։
Շրի Դիգամբար Անի ակհարա (Սաբարկանտհա)
Շրի Նիրվանի Անի ակհարա (Այոդհյա)։


=== Նիրմալ Անի ակհադա ===
Այն ունի երեք ակհադաներ, և դրանք հայտնի են որպես Ուդասին։ Դրանք են․

Շրի Պանչայատի Բադա Ուդասին ակհադա (Պրայագրաջ)։ Նրանք հետևում են Գուրու Նանակի ավագ որդու՝ Շրի Չանդի ուսմունքներին։ Այն հիմնադրվել է 1825 թվականին Յոգիրաջ Շրեյ Նիրվանդև ջի Մահարաջիի կողմից Հարիդվարում։
Շրի Պանչայտի Նայա Ուդասին ակհադա (Հարիդվար)։ Այն ստեղծվել է Մահանտ Սուդհիր Դասի կողմից 1846 թվականին Շրի Պանչայատի Բադա Ուդասին ակհադայի հետ ունեցած վեճից հետո։
Շրի Նիրմալ Պանչայատի ակհադա (Հարիդվար)։ Նրանք հետևում են Նիրմալ Սամպրադային։ Այն հիմնադրվել է 1856 թվականին Փեյնջաբում` Դուրգա Սինգհ Մահարաջի կողմից։ Այն սերտորեն կապված ՝ ունի սիկհիզմի հետ։


== Ծանոթագրություններ ==